text: নাসের শাদলি (, ; জন্ম: ২ আগস্ট ১৯৮৯) হলেন লিয়েজে জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লীগের শীর্ষ স্তর বেলজীয় প্রথম বিভাগ এ-এ আন্ডারলেখট (ফরাসি ক্লাব মোনাকো হতে ধারে) এবং বেলজিয়াম জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন লেফট উইঙ্গার হিসেবে খেললেও মাঝেমধ্যে রাইট উইঙ্গার অথবা আক্রমণাত্মক মধ্যমাঠের খেলোয়াড় হিসেবে খেলেন।
  
  ১৯৯৪–৯৫ মৌসুমে, বেলজীয় ফুটবল ক্লাব জেএস থিয়ে-আ-লিয়েজের যুব পর্যায়ের হয়ে খেলার মাধ্যমে শাদলি ফুটবল জগতে প্রবেশ করেন; অতঃপর তিনি স্ট্যান্ডার্ড লিয়েজ এবং এমভিভি মাস্ত্রিখটের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০০৭–০৮ মৌসুমে, বেলজীয় ক্লাব এজিওভিভি আপেলডুর্নের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ৩ মৌসুম অতিবাহিত করেছেন; এই ক্লাবের হয়ে তিনি ৮৯ ম্যাচে ২৮টি গোল করেছেন। পরবর্তীতে তিনি টুয়েন্টে, টটেনহ্যাম হটস্পার, ওয়েস্ট ব্রমউইচ অ্যালবিয়ন এবং মোনাকোর হয়ে খেলেছেন। ২০১৯–২০ মৌসুমে, তিনি ১ মৌসুমের জন্য মোনাকো হতে ধারে বেলজীয় ফুটবল ক্লাব আন্ডারলেখটে যোগদান করেছেন।
  
  দলগতভাবে, ঘরোয়া ফুটবলে, শাদলি এপর্যন্ত ১টি শিরোপা জয়লাভ করেছেন, যা তিনি ১টি টুয়েন্টের হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, তার সবচেয়ে বড় সাফল্য হচ্ছে ২০১৮ ফিফা বিশ্বকাপে তৃতীয় স্থানের পদক অর্জন করা।
  
  তথ্যসূত্র
  
  বহিঃসংযোগ
  
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৮৯-এ জন্ম
  বিষয়শ্রেণী:বেলজীয় ফুটবলার
  বিষয়শ্রেণী:ফুটবল মধ্যমাঠের খেলোয়াড়
  বিষয়শ্রেণী:ফুটবল ফরোয়ার্ড
  বিষয়শ্রেণী:প্রিমিয়ার লীগের খেলোয়াড়
  বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড়
  বিষয়শ্রেণী:ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
  বিষয়শ্রেণী:লীগ ১-এর খেলোয়াড়
  বিষয়শ্রেণী:মোনাকো ফুটবল ক্লাবের খেলোয়াড়
  বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড়
  বিষয়শ্রেণী:ইস্তাম্বুল বাশাকশেহির ফুটবল ক্লাবের খেলোয়াড়
title: নাসের শাদলি